Molde-direktør om Dæhli-overgang: - Vi er for det meste enige om betingelsene

PÅ BESØK: Magnus Wolff Eikrem var til stede på Solskjærs managerdebut for Cardiff i går. Foto: Bjørn Steinar Delebekk, VG

Heerenveen-sjef bekrefter: Eikrem går til Cardiff

CARDIFF/OSLO (VG) Magnus Wolff Eikrem (23) blir med all sannsynlighet Cardiff-spiller i løpet av kort tid. Det samme blir trolig Mats Møller Dæhli (18).

Fredrik Saltbones

Stein-Erik Stormoen

Jon Martin Henriksen

Oppdatert 5. januar 2014

Artikkelen er over seks år gammel

VG skrev lørdag at både Magnus Wolff Eikrem og Mats Møller Dæhli er nær en overgang til Cardiff.

Søndag bekrefter Heerenveen-manager Marco van Basten at Eikrem er på vei til Cardiff.

- Det er synd at han drar, for han har vært en viktig spiller for oss denne sesongen, sier van Basten, ifølge den nederlandske avisen Leeuwarder Courant.

Etter det VG forstår ønsker Cardiff å få Eikrem spilleklar allerede til neste helgs møte med West Ham.

23-åringen har ikke besvart VGs henvendelser søndag. Heller ikke Jim Solbakken, som er agenten til både Eikrem og Dæhli, har svart VG.

Møller Dæhli i England

Eikrem var på kampen mot Newcastle og ble med lagbussen etterpå. Møller Dæhli er på vei til Wales søndag. Begge kan etter det VG kjenner til undertegne kontrakt i begynnelsen av neste uke.

GJENFORENES I CARDIFF? Mats Møller Dæhli og Ole Gunnar Solskjær hadde et godt forhold i Molde. Foto: Bjørn Steinar Delebekk, VG

Molde-direktør Tarje Nordstrand Jacobsen bekrefter at de er i samtaler med Cardiff om en mulig overgang for Mats Møller Dæhli.

- Vi er i dialog med Cardiff om Mats. Klubbene snakker godt sammen og er for det meste enige om betingelsene ved en overgang, sier han til Romsdals Budstikke.

VG vet at Dæhli landet på Heathrow i London ved 15.30-tiden i dag.

- Ikke uproblematisk

Ståle Solbakken mener det slettes ikke er uproblematisk å hente norske spillere som norsk manager.

- Det ville være dumt å si at det er uten problemer. Jeg tror han tenker seg om før han signerer en norsk spiller. I hvert fall som en av de første signeringene. Hvis Solskjær henter Eikrem er han nok helt sikker på at han er god nok, sa Solbakken til VG i går.

Han husker godt mottakelsen Brede Hangeland fikk da han ble hentet til FC København.

- Han gikk fra å bli kalt «Bambi» til å bli den beste i Superligaen, sier FCK-sjefen.

Publisert: 05.01.14 kl. 16:26 Oppdatert: 05.01.14 kl. 18:02

Premier League S V U T M P 1 Everton 2 2 0 0 6 – 2 4 6 2 Arsenal 2 2 0 0 5 – 1 4 6 3 Crystal Palace 2 2 0 0 4 – 1 3 6 4 Leicester City 1 1 0 0 3 – 0 3 3 5 Chelsea 1 1 0 0 3 – 1 2 3 VIS MER Champions League

Champions League Europaliga

Europaliga Nedrykk

Mer om Premier League